- Vi behandler det som et mistænkeligt dødfald.

Her til formiddag blev Nordjyllands Politi kaldt ud til en livløs person, der var blevet set liggende udenfor, nær et buskads, i Bindslev. Nordjyllands Politi bekræfter overfor TV2 Nord, at kvinden er erklæret død. - Der er tale om en 66-årig kvinde, som nu er identificeret og de pårørende er underrettet, siger Jesper Sørensen, vagtchef hos Nordjyllands Politi. Politiet er stadig til stede i den lille nordjyske by, og omstændighederne med fundet af liget, betyder at politiet og deres teknikere i øjeblikket betragter dødfaldet som 'mistænkeligt', siger vagtchefen. - Men intet tyder for nuværende på en forbrydelse, siger Jesper Sørensen. Da politiet ankom efter anmeldelsen indløb klokken 8:37, blev de samtidig kontaktet af hjemmeplejen i byen. De har haft en person savnet siden igår aftes. - Den person er identisk med den nu afdøde, bekræfter vagtchefen, der fortæller at politiet rent lavpraktisk fortsætter på stedet med det, der hedder en 'findestedsundersøgelse.'